Programm tal-festa Sant' Elena Dan l-aħħar kelli l-okkażjoni li nżid mal-kollezzjoni tiegħi tal-programmi tal-festi numru ta' programmi minn tal- bidu li kienu bdew jiġu ippublikati għal okkażjoni tal- festa ta' Sant' Elena f'Birkirkara. Wieħed minn dawn huwa tas-sena 1952. Għalkemm dan huwa ntitolat bħala programm tal-festi ta' Sant' Elena Imperatriċi Awgusta, fl-ebda paġna tiegħu ma hemm dettalji tal-programm tal-festi kemm ta ġewwa kif ukoll ta' barra. Għal kurżità wkoll irridu ngħidu li dan kien jinbiegħ għal prezz ta' zewġ soldi kif jidher il-prezz li hemm fuqu. Mifruxa fuq tlett paġni tal-fuljett hemm siltiet mill kitba ta' tifħir lil Sant' Elena ta' Ġuze Dimech Debono, ibbażata fuq il-versi tal-innu miktub. F'dil-kitba hemm dawn is-siltiet minn dan l-innu: Liena Mqaddsa Mpertatriċi Bl-aqwa mħabba ferħ u ġieħ Ngħarrfuk b'tagħna protettriċi U ntuk qima bla mistrieħ Ġejt magħżula biex issib l-għuda Mqaddsa tas-Salib Żgur id-dinja nisranija Nies kbar daqsekk qatt ma rat u għalekk iva b'ferħ kburija tifħir dejjem lilek tajt. Ismek ġie miktub fl-istorja biex li minsi ikun f'xi żmien iżda biex bi kbir glorja jiġi mxandar kullimkien. F'żewġ paġnioħra tal-fuljettġew ippublikati il-programmi taż-żewġ baned mistiedna għal festa. Il-banda La Valette tal-Belt għamlet programm mużikali ħdejn il-knisja nhar il-festa 18 t'Awwissu wara il-marċ mat-toroq ewlenin ta' Birkirkara. Il-banda dan is-servizz kienet għamlitu taħt id-direzzjoni tas-surmast Ġ. Fl-istess jum tal-festa il-banda San Ġiljan ta' San Ġiljan wara il-marċ mat-toroq ta' B'kara għamlet programm mużikali tagħha fil-pjazza San Franġisk. il-banda kienet taħt id-direzzjoni tas-Surmast Angelo Pullicino. Dan is- surmast kien magħruf bħala is-surmast tal-marċi sbieħ u huwa iben il-banda Sant' Elena ta' B'kara fejn kien tgħallem il-mużika u d-dixxiplina fid-direzzjoni li kien tant magħruf għaliha. F'paġna. tal-fuljett kien hemm ukoll il-kitba 'Lil Santa Liena' ta' John Sciberras. miktuba f' Birkirkara nhar it-13 ta' Lulju 1952. Dan it-tip ta' programm kien baqa jiġi ppublikat b'dal-format għal diversi snin. Lejn l-aħħar tas- snin: ħamsin din. il- pubblikazzjoni bdiet tiżdied fil-paġni u fiha bdejn jiżdiedu wkoll id- dettalji tal-programm tal-festa kemm dawk li jsiru fil- bażilika elenjana kif ukoll dawk li kienu jsiru fit-toroq ewlenin ta' Birkirkara. Dawn il-programmi jirrakkuntaw fid-dettal dak li dejjem għamlu il-karkariżi biex jagħtu ġieħ bl-aħjar mod lil patruna tagħhom Sant' Elena wara kollox kif għadhom jagħmlu sal-llum. Il-Festa t-tajba lill kulħadd.